|  |  |
| --- | --- |
|  | **Plansekretariatet**Valdemarsgade 434760 VordingborgTelefon 55363636Direkte 55362424[www.vordingborg.dk](http://www.vordingborg.dk/)Dorit Mahler Jensen16-12-2016 |

**Referat af møde i Præstø Facaderåd**

Torsdag den 15. december 2016 kl. 8:00 – 9:00

i mødelokale 4, 1. sal i Administrationsbygningen, Østerbro 2 i Præstø.

Til stede:

Rene Sørensen

Anja Bille Hansen

Tom Andersen (dog ikke under drøftelsen i punkt. 3)

 Berit Christensen

Karen Margrethe Olsen

Poul Fromberg

Rasmus Evind

Peter Haugan Vergo

Dorit Mahler Jensen

Ikke til stede:

 Inge Knudsen

Bo Petersen

**Dagsorden:**

**1. Opsamlinger fra sidste møder**

Status på facaderådssager fra sidste møder.

**Beslutning:**

Orientering om status givet vedr.:

* Adelgade 1 – bygningsrenovering med tilskud
* Adelgade 132 – farveskift på facade iht. lokalplan
* Hjørneejendom Jomfrustræde 2A-B/Adelgade 115 – nedrivningstilladelse
* Adelgade 89/Rådhusstræde 1 – ulovlig kantliste

**2. Svend Gønges Torv 6 – nye vinduer i stueetagen**

Ansøgning om facaderenovering hvor eksisterende store vinduer i stueetagen samt eksisterende skydedør ændres til mindre vinduer.

**Beslutning:**

Facaderådet anbefaler at bilag 13 i lokalplanen efterleves. Facaderådet besigtigede bygningen og anbefaler at de nye vinduer i stueetagen i deres udformning, dimensioner og materiale bliver ligesom de eksisterende vinduer på 1. sal. Hvert af disse vinduer har to oplukkelige vinduesfag og hvert af disse vinduesfag har 8 ruder. Vinduerne er kitfalsede.

Mindretalsudtalelse:

Tom Andersen mener at kitfals kan udelades og at der i stedet kan gives tilladelse til vinduer som der er isat på 1. salen over Matas (naboejendommen). Disse vinduer har smalle sprosser.

**3. Adelgade 36 – bygningsrenovering mod Brænderitorvet**

Revideret projekt vedrørende taget – ansøgning om en kombination af kviste og tagvinduer.

**Beslutning:**

Tom Andersen fremlagde sin ansøgning, og forlod herefter mødet.

Facaderådet anbefaler at flunkerne ikke bliver i glas, og at ansøger opfordres til at opnå lysindfald fra vest eller at der søges dispensation fra byggelovgivningens krav. Facaderådet anbefaler desuden at kvistene bliver mindre. Facaderådet oplyser, at tidligere hejsekviste i byen har været omkring 2 meter.

**6. Eventuelt**

**Beslutning:**

Intet til dette punkt.

Venlig hilsen

Dorit Mahler Jensen

Sekretær for Facaderådet